A KANADAI XII. NEMZETKÖZI GEOLÓGIAI KONGRESSZUS. 45 
városban van. Automobilon hordtak bennünket a város megtekintésére, 
amelynek bizonyos utcáiban a kertes kis házaknak úgyszólván minde- 
nike előtt láttunk egy-egy automobilt. Alkonyatkor azután a városka 
felett lévő magaslatra vittek ki egy újonnan elkészült gázkúthoz, ahol 
tiszteletünkre pokoli látványt rendeztek azáltal, hogy megnyitván a gáz- 
vezető csövet, meggyújtották a kiáramló gázat, ami rendkívül nagy zú- 
gással, lobogással vagy 10 méter hosszú lángoszlopot adott. A városka lakó: 
is kijöttek autóikon erre a spektákulumra és tetszésüknek az autótenger 
mindenféle elképzelhetetlen hangú jelzősíp koncertjével adtak kifejezést. 
7. ábra. Laggan Lake Morain. 
A fogadásnak gyors és zavaros részletei miatt csak nehezen tudtam 
valamelyes információt szerezni a gázra vonatkozólag. Annyit azonban 
megtudtam, hogy a Medicin Hattól nyugatra vagy 50 km-re még több a 
gáz, ahonnan Calgary városba vezetik. 
; Medicin Hat városnak magának több elzárt gázkútja van, de a C. 
P. R. vasút és magánosok tulajdonában is vannak gázkutak. Ezek mind 
122—304 m mélységből, krétakori, nagyobbára szárazföldi homokos réte- 
gekből (Belly River series) kapják a gázt. 
Tekimtve azt, hogy attól az északra és délre húzódó krétaterület- 
től, melyen Medicin Hat fekszik, keletre valamint nyugatra is laramie- 
rétegek vannak a felületen; úgy látszik itt is antiklinálisan kiemelkedő 
rétegekben gyűlt meg a földigáz. 
